open-index/open-wikipedia-markdown huggingface dataset:
Jäsys

**Jäsys** eli myös **Jäsys-Retujärvi** on Pohjois-Karjalassa Joensuussa sijaitseva järvi.

## Maantietoa
Järven pinta-ala on 1&nbsp;500 hehtaaria eli 15 km². Se on 9,7 kilometriä pitkä ja 3,6 kilometriä leveä. Se on rakenteeltaan kolmiosainen järviallas. Pääosan siitä kuuluu avoimelle järvenselälle, joka on 5,8 kilometriä pitkä ja 3,4 kilometriä leveä. Järven lounaispäässä Suurisaaren taakse pohjoiseen työntyvät lahdet Orilampi ja Alapihanlahti. Järven pohjoispäässä vastarannoilta kurkottavat vastakkain harjumaiset niemet Puuskanniemi ja Vinoniemi. Niiden takaa alkaa Puuskansalmi, jonka pohjoispuolella sijaitsee Retujärvi niminen järvenosa. Retujärvi on Syväsalmen kautta yhteydessä Pielisjokeen, joka on yhtymäkohdan alapuolelta padottu Kaltimon voimalaitoksen padolla.

Sen tilavuus on 25 miljoonaa kuutiometriä eli 0,025 kuutiokilometriä. Järven keskisyvyys on 1,6 metriä ja suurin syvyys on 10,6 metriä.

Järvessä on laskettu olevan 35 saarta. Niiden yhteispinta-ala on 35 ha, mikä on noin 2,2 % järven kokonaispinta-alasta. Saarista kaksi on yli hehtaarin suurisia, 32 yli aarin ja yksi on alle aarin kokoinen. Suurin saarista on Suurisaari, joka on 1,1 kilometriä pitkä ja 400 metriä leveä. Sen vieressä on Saunasaari ja etelässä Aittosaari. Pohjoisessa sijaitsee vielä 200 metrinen Kovasaari.

Järven rantaviivan pituus on 55 kilometriä, josta saarten rantaviivan yhteispituus on 8 kilometriä. Rannat ovat pääosin alavaa ja soistuvaa metsämaata. Asutus on harvaa ja teitä vähän. Suuret maantiet kiertävät järven kauempaa johtuen Pielisjoen, Jäsyksen ja Luhtapohjanjoen yhteisen alueen laajuudesta.

Järven poikki kulkee harjujakso, joka alkaa pohjoisessa Pielisen etelärannalla Lamminkankaalla ja kulkee maastossa kapeana harjuna. Se sukeltaa järven pinnan alle Puuskanniemenä ja nousee etelässä pinnalle Vinoniemenä. Niemen toinen pää on nimeltään Venäihenniemi, joka sukeltaa järveen ja kurkistaa Aittosaarena sekä pintakivinä ennen etelärannan Netsinniemenä ja etelämpänä Netsinsärkkänä.

## Vesistösuhteet
Järvi sijaitsee Vuoksen vesistössä (vesistöaluetunnus 04) Koitajoen valuma-alueella (04.9) Ala-Koitajoen–Jäsysjärven alueessa (04.91), mihin Jäsysjärven lähialue (04.911) kuuluu.

Valuma-alue saa pääosan vedestänsä kahdesta päälähteestä. Pamilon vesivoimalaitos päästää putkestaan Pamilon–Palojärven alueen (04.912) Palojärvestä vedet Luhtapohjanjokeen ja Latvanjoki tuo Latvanjoen valuma-alueen (04.914) vedet Luhtapohjanjokeen. Järvi on yhteydessä Peilisjokeen noin 70 metriä leveän Syväsalmen kautta.

Jäsysjärven lähialueella on 11 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Lamminselkä (178 ha), joka on syntynyt Jäsykseen laskevan Luhtapohjanjoen laajentumaksi, ja Hangaslampi (12 ha), joka laskee ensin Palojokeen, ja vielä Pirttilampi (11 ha), jonka Pirttipuro laskee aluksi Luhtapohjanjokeen.

## Lähteet
Harjasluikat

**Harjasluikat** (*Isolepis*) on sarakasvien (Cyperaceae) heimoon kuuluva kasvisuku. Sukuun kuuluu 77 lajia. Suvun lajeja on toisinaan sijoitettu muihinkin sukuihin, kuten röyhykaisloihin (*Scirpus*), järvikaisloihin (*Schoenoplectus*) tai sädekaisloihin (*Cyperus*) kuuluviksi.

Harjasluikat ovat yleensä yksivuotisia sekä matalakasvuisia ja mätästäviä sarakasveja. Niiden varret ovat ohuita ja lehdettömiä. Lehtitupet ovat useimmiten punertavia. Kukintona olevat tähkät ovat pieniä sekä monikukkaisia ja sijaitsevat joko yksittäin tai kaksittain varren kärjessä. Kukinnon tukilehti on varrennäköinen. Kukat ovat kaksineuvoisia, emit kolmiluottisia, ja tähkäsuomut mustia sekä vihreän keskisuonen omaavia.

Harjasluikkia tavataan yleensä maapallon lämpimillä seuduilla. Ruotsissa tavataan vain järviharjasluikkaa eli sukaluikkaa (*Isolepis setacea*), josta on Etelä-Suomestakin yksi havainto 1900-luvun alkupuolelta. Etelä-Suomessa on tavattu myös espanjanharjasluikkaa eli espanjanluikkaa (*Isolepis pseudosetacea*) 1900-luvun alussa.

Nuokkuharjasluikkaa (*Isolepis cernua*) myydään koristekasvina.

## Lajeja
* *[[nuokkuharjasluikka|Isolepis cernua]]* – nuokkuharjasluikka
* *[[jokiharjasluikka|Isolepis fluitans]]* – jokiharjasluikka eli kellusluikka
* *[[espanjanharjasluikka|Isolepis pseudosetacea]]* – espanjanharjasluikka eli espanjanluikka
* *[[järviharjasluikka|Isolepis setacea]]* – järviharjasluikka eli sukaluikka

## Lähteet

## Aiheesta muualla
* Suomen Lajitietokeskus: Harjasluikat – ''Isolepis''
Ruosteheinät

**Ruosteheinät** (*Schoenus*) on sarakasvien (Cyperaceae) heimoon kuuluva kasvisuku. Sukuun kuuluu 109 lajia. Suvun suomenkielinen nimi on hieman harhaanjohtava, sillä ruosteheinät eivät ole heinäkasveja, vaan sarakasveja.

Ruosteheinät ovat monivuotisia ja mätästäviä sarakasveja, joiden varret ovat pyöreähköjä ja sileitä. Ruosteheinien lehdet ovat vartta lyhyempiä ja lehtitupet mustanruskeita sekä kiiltäviä. Kukinnon muodostavassa tähkistössä on kahdesta kuuteen mustaa tähkää varren kärjessä tiiviinä rykelmänä. Kukinnon alapuolella on kaksi tukilehteä, joista sisempi on lyhyt ja ulompi yhtä pitkä tai pidempi kuin koko tähkistö. Tähkät ovat harvakukkaisia, ja kukat ovat kaksineuvoisia. Emit ovat kolmiluottisia.

Suvun lajeista Suomessa tavataan ruskoruosteheinää (*Schoenus ferrugineus*), josta on useita havaintoja Kuusamon seudulta sekä muutamia Pohjois-Karjalasta.

## Lajeja
* *[[Schoenus apogon]]*
* *[[Schoenus brevifolius]]*
* *[[Schoenus brevisetis]]*
* *[[Schoenus calostachyus]]*
* *[[Schoenus deformis]]*
* *[[Schoenus ericetorum]]*
* *[[ruskoruosteheinä|Schoenus ferrugineus]]* – ruskoruosteheinä
* *[[Schoenus fluitans]]*
* *[[Schoenus imberbis]]*
* *[[Schoenus lepidosperma]]*
* *[[Schoenus melanostachys]]*
* *[[mustaruosteheinä|Schoenus nigricans]]* – mustaruosteheinä
* *[[Schoenus nitens]]*
* *[[Schoenus paludosus]]*
* *[[Schoenus punctatus]]*
* *[[Schoenus sparteus]]*
* *[[Schoenus villosus]]*

## Lähteet

## Aiheesta muualla
* Suomen Lajitietokeskus: Ruosteheinät (''Schoenus'')
* Finto: Kassu – Kasvien suomenkieliset nimet: ''Schoenus''
* Integrated Taxonomic Information System (ITIS): ''Schoenus'' 
* Global Biodiversity Information Facility (GBIF): ''Schoenus'' 
* United States Department of Agriculture (USDA): ''Schoenus'' 
* Flora of China: ''Schoenus''
Hiuksiot

**Hiuksiot** (*Coleochloa*) on sarakasvien (Cyperaceae) heimoon kuuluva pieni kasvisuku. Sukuun kuuluu kahdeksan lajia.

## Lajeja
* *[[Coleochloa abyssinica]]*
* *[[Coleochloa domensis]]*
* *[[Coleochloa glabra]]*
* *[[Coleochloa microcephala]]*
* *[[Coleochloa pallidior]]*
* *[[Coleochloa schweinfurthiana]]*
* *[[hiuksio|Coleochloa setifera]]* – hiuksio
* *[[Coleochloa virgata]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Coleochloa''
Sarakit

**Sarakit** (*Uncinia*) on sarakasvien (Cyperaceae) heimoon kuuluva kasvisuku. Sukuun kuuluu 70 lajia.

Suvun lajeista ainakin rubiinisarakkia (*Uncinia rubra*) käytetään koristekasvina.

## Lajeja
* *[[Uncinia erinacea]]*
* *[[rubiinisarakki|Uncinia rubra]]* (syn. *Carex punicea* sarojen suvussa) – rubiinisarakki
* *[[Uncinia tenuifolia]]*
* *[[Uncinia uncinata]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Uncinia''
Kivihuulikala

**Kivihuulikala** (*Ctenolabrus rupestris*) on huulikalojen heimoon kuuluvan sukunsa (*Ctenolabrus*) ainoa laji. Sitä esiintyy itäisellä Atlantilla, Välimerellä ja Mustallamerellä. Laji viihtyy rehevillä kallioisilla riutoilla yleensä noin 20–50 metrin syvyydessä, joissakin tapauksissa jopa vain 1 metrissä.

## Tuntomerkit
Kivihuulikalan joidenkin yksilöiden tiedetään kasvaneen kokonaispituudeltaan 18-senttimetrisiksi. Lajin luontainen pituus on kuitenkin noin 11 senttimetriä. Kalan on väriltään selkäpuolelta punertavanruskea ja vatsasta vaaleampi. Pyrstöevän alkupäässä on musta täplä; myös selkäevän alussa on musta täplä, joka kuitenkin yleensä on heikosti erottuva.

## Käyttö
Kaupalliset kalankasvattamot hyödyntävät kivihuulikalan ja sen sukulaislajin viherhuulikalan mieltymystä loisten syömiseen muiden kalojen päältä myyntiin tarkoitetun lohen puhdistamiseksi . Huulikalat pääsevät kuitenkin usein karkaamaan läpi kasvattamoiden verkkoaitojen, koska ne ovat lohta huomattavasti pienempikokoisia.

Monet alkuperäiskansat käyttävät kivihuulikalaa ravintonaan. Länsimaissa se on suosittu sekä julkisten akvaarioiden asukkina  että virkistyskalastuksen kohteena.

## Lähteet
Isonikotiinihappo

**Isonikotiinihappo** (C6H5NO2) on aromaattisiin karboksyylihappoihin kuuluva pyridiinijohdannainen. Yhdistettä voidaan käyttää orgaanisen kemian synteeseissä muun muassa lääkeaineiden valmistamiseen. Isonikotiinihappo on nikotiini- ja pikoliinihappojen isomeeri.

## Ominaisuudet
Huoneenlämpötilassa isonikotiinihappo on värittömiä neulasmaisia kiteitä. Yhdiste liukenee hieman veteen, mutta ei juurikaan orgaanisiin liuottimiin. Isonikotiinihappo on heikko happo, ja sen happovakion arvo on 1,1·10-5

## Valmistus ja käyttö
Isonikotiinihappoa valmistetaan hapettamalla 4-metyylipyridiiniä kaliumpermanganaatilla. Yhdistettä käytetään orgaanisen kemian synteeseissä ja siitä valmistetaan muun muassa lääkkeinä käytettäviä isoniatsidia ja iproniatsidia sekä maatalouskemikaalina käytettävää inabenfidiä.
:

## Lähteet
Espanjannatanen

**Espanjannatanen** (*Schismus barbatus*) on heinäkasvien (Poaceae) heimoon, natasten (*Schismus*) sukuun kuuluva kasvilaji.

Espanjannatanen on yksivuotinen ja kasvaa noin 3–30 senttimetriä korkeaksi. Sen lehdet ovat nauhamaisia, 1–10 cm pitkiä ja 0,5–1,5 mm leveitä. Espanjannatanen on kotoisin Välimeren alueelta, mutta sitä kasvaa nykyisin myös eri puolilla Aasiaa, Australiaa sekä Pohjois- ja Etelä-Amerikkaa.

## Lähteet

## Aiheesta muualla
* Laji.fi: ''Schismus barbatus''
* JSTOR Global Plants: ''Schismus barbatus'' 
* Integrated Taxonomic Information System (ITIS): ''Schismus barbatus'' 
* Global Biodiversity Information Facility (GBIF): ''Schismus barbatus'' 
* Flora of North America: ''Schismus barbatus''
Piurut

**Piurut** (*Scolochloa*) on heinäkasvien (Poaceae) heimoon kuuluva kasvisuku. Sukuun luetaan kuuluvaksi nykyisin vain yksi laji: piuru eli natapiuru (*Scolochloa festucacea*). Sukuun on kuvattu muutamia muitakin lajeja, mutta ne on sittemmin todettu samoiksi jonkin toisen lajin kanssa.

Piurut ovat monivuotisia, korkeakasvuisia ja kaljuja heiniä, joilla on suikertava juurakko. Niiden varret ovat pystyjä, pyöreitä sekä sileitä ja lehdet noin 1 cm leveitä sekä puhtaanvihreitä. Kukintona oleva röyhy on suuri ja harsu. Tähkylät ovat vihneettömiä ja niissä on kolmesta viiteen kukkaa. Kaleet ovat eripituiset sekä kalvomaiset. Ulkohelpeiden tyvillä on karvoja.

Suvun lajia piurua eli natapiurua (*Scolochloa festucacea*) tavataan paikoitellen eteläisessä Suomessa.

## Lähteet

## Aiheesta muualla
* Suomen Lajitietokeskus: Piurut (''Scolochloa'')
* ITIS: ''Scolochloa'' 
* United States Department of Agriculture (USDA): ''Scolochloa'' 
* Flora of China: ''Scolochloa''
Hidetsugu Yagi

**Hidetsugu Yagi** (, 28. tammikuuta 1886 – 19. tammikuuta 1976) oli japanilainen sähköinsinööri. Hänet tunnetaan parhaiten Yagi-antennista eli Yagi-Uda-antennista, jonka hän kehitti yhdessä Shintarō Udan kanssa Tōhokun yliopistossa.

## Lähteet
Gita Kadambi

**Gita Marianne Kadambi** (s. 11. tammikuuta 1972 Järvenpää) on Suomen kansallisoopperan ja -baletin pääjohtaja. Hän aloitti tehtävässä vuonna 2018 Päivi Kärkkäisen jäätyä eläkkeelle.

Kadambi on työskennellyt Helsingin kaupunginorkesterin intendenttinä vuodesta 2013 ja sitä ennen HR-partnerina ja henkilöstöpäällikkönä Yleisradiossa, Radion sinfoniaorkesterin apulaisintendenttinä sekä tuotantotehtävissä Kansallisoopperassa ja Savonlinnan Oopperajuhlilla.

Itsenäisyyspäivänä 2022 Kadambi vastaanotti Suomen Leijonan komentajamerkin. Jan Vapaavuori myönsi vuonna 2019 hänelle kultaisen Helsinki-mitalin.

Kadambilla on ollut lukuisia hallitus- ja muita luottamustehtäviä. Hän on ollut Kaapelitehtaan hallituksen jäsen vuodesta 2025. Kadambi toimi vuosina 2024-2025 Alfred Kordellinin säätiön palkintotoimikunnan jäsenenä.  Lisäksi hän on toiminut vuodesta 2023 Cantores Minoreksen yhteiskuntasuhteiden neuvottelukunnassa. 

Hän on suorittanut johtamisen Executive MBA -tutkinnon Aalto-yliopistossa, musiikin maisterin tutkinnon Sibelius-Akatemiassa sekä Master of Music Performance -tutkinnon London College of Musicissa.

Kadambin isä on kotoisin Intiasta ja äiti on suomalainen.

## Lähteet
NWA

**NWA** tai **Nwa** voi viitata: 

## Musiikkiin
*N.W.A (*Niggaz Wit Attitudes*), gangsta rap -yhtye Comptonista, Kaliforniasta
*New Weird America, psykedeelisen musiikin ja indiemusiikin alalaji

## Paikkaan
*Nwa, kylä Burmassa
*Nwa, kylä Kamerunissa

## Organisaatioon
*Northwest Airlines, entinen yhdysvaltalainen lentoyhtiö

## Urheiluun
*National Wrestling Alliance, painiorganisaatio
Shintarō Uda

**Shintarō Uda** (, 1. kesäkuuta 1896 – 18. elokuuta 1976) oli japanilainen keksijä. Hän toimi apulaisprofessorina Tōhokun yliopistossa, jossa hän kehitti yhdessä Hidetsugu Yagin kanssa Yagi-Uda-antennin.

## Lähteet
Kevätaspekti

**Kevätaspekti** on erityisesti lehtimetsävyöhykkeen metsissä näkyvä ilmiö, jossa tietyt kasvilajit hyödyntävät keväällä maanpinnalle tulevaa runsasta auringon valon määrää kasvamalla ja kukkimalla nopeasti lumien sulettua ja säiden lämmettyä.

Kevätaspektin lajit kukkivat ennen lehtipuiden lehtien puhkeamista tai yhtäaikaisesti sen kanssa, ennen kuin puiden lehdet varjostavat liialti maanpintaa. Mitä pidemmälle kevät etenee, sitä enemmän puiden lehdet tyypillisesti varjostavat maan pintaa, ja useat kevätaspektin lajit lakastuvat joko kokonaan tai osittain.

Kevätaspektin aikaan metsänpohja voikin lähestulkoon täyttyä kukkivista kasveista. Suomessa kevätaspekti näkyy selvimmin Ahvenanmaalla sekä jonkin verran myös muualla Etelä-Suomessa. Tyypillisiä kevätaspektilajeja ovat esimerkiksi useat vuokot (*Anemone*), käenrieskat (*Gagea*) ja kiurunkannukset (*Corydalis*) sekä monet sipulikasvit.

## Kevätaspektilajeja

* hentokiurunkannus (*Corydalis intermedia*)
* idänsinililja (*Scilla siberica*)
* isokäenrieska (*Gagea lutea*)
* jalokiurunkannus (*Corydalis nobilis*)
* keltavuokko (*Anemone ranunculoides*)
* kevätesikko (*Primula veris*)
* miehenkämmekkä (*Orchis mascula*)
* mukulaleinikki (*Ranunculus ficaria*)

* pikkukäenrieska (*Gagea minima*)
* puistokäenrieska (*Gagea pratensis*)
* puistolumikello (*Galanthus nivalis*)
* pystykiurunkannus (*Corydalis solida*)
* seljakämmekkä (*Dactylorhiza sambucina*)
* sinivuokko (*Hepatica nobilis*)
* valkovuokko (*Anemone nemorosa*)

## Lähteet

## Aiheesta muualla
* 
*
Man of Tai Chi

**Man of Tai Chi** on kiinalais-yhdysvaltalainen taisteluelokuva vuodelta 2013, jonka on ohjannut Keanu Reeves. Reeves näyttelee elokuvassa myös pääosassa. Muita elokuvan näyttelijöitä ovat Tiger Chen, Karen Mok, Simon Yam ja Iko Uwais.

## Roolit
* Keanu Reeves – Donaka Mark
* Tiger Chen – Tiger Chen Linhu
* Karen Mok – Sun Jing Shi
* Simon Yam – Superintendent Wong
* Ye Qing – Qing Sha
* Yu Hai – Master Yang
* Sam Lee – Tak Ming
* Michael Tong – Policeman Yuan
* Iko Uwais – Gilang Sanjaya
* Silvio Simac – Uri Romanov

## Lähteet
Mitsubishi Cordia

**Mitsubishi Cordia** on Mitsubishi Motorsin vuosina 1982–1990 valmistama alemman keskiluokan henkilöautomalli, joka korvasi coupé-korisen Lancer Celesten. Cordian sedan-korinen sisarmalli oli Mitsubishi Tredia, jonka ohella se oli ensimmäisiä Mitsubishin ilman Chryslerin yhteistyötä Yhdysvaltoihin viemiä malleja. Cordian seuraajaksi tuli Mitsubishi Eclipse.

## Lähteet

## Aiheesta muualla
Kaliiperin 40 tyypin 89 12,7 cm ilmatorjuntatykki

**Kaliiperin 40 tyypin 89 12,7 cm ilmatorjuntatykki** () oli keisarillisen Japanin laivaston keskiraskas laivatykki, joka oli palveluskäytössä toisessa maailmansodassa.

Keisarillisen Japanin laivasto otti tyypin 89 tykin käyttöön 6. helmikuuta 1932, ja siitä tuli merkittävin ilmatorjunta-ase uusilla lentotukialuksilla, taistelulaivoilla ja risteilijöillä. Tykki asennettiin pääasiassa kaksiputkisena asennuksena. Laivaston aluksia 1930- ja 1940-luvuilla modernisoitaessa niiden vanhatilmatorjunta-aseistus, 80-milliset tyypin 3 ja 120-milliset tyypin 10 tykit, korvattiin tyypin 89 aseilla.

## Käyttö
Tykkejä asennettiin seuraavien luokkien aluksille:
*Chitose-luokka
*Hiyō-luokka
*Ibuki-luokka
*Ise-luokka
*Izumo-luokka
*Kongō-luokka
*Kuma-luokka
*Matsu-luokka
*Mogami-luokka
*Nagara-luokka
*Nagato-luokka
*Shōkaku-luokka
*Taiyō-luokka
*Takao-luokka
*Unryū-luokka
*Yamato-luokka
*Zuihō-luokka
Street Kings

**Street Kings** on yhdysvaltalainen rikoselokuva vuodelta 2008, jonka on ohjannut David Ayer. Elokuvan pääosissa esiintyvät Keanu Reeves, Forest Whitaker, Hugh Laurie, Chris Evans, Common ja The Game.

## Rooleissa

## Lähteet
National Portrait Gallery

**National Portrait Gallery** voi tarkoittaa ainakin seuraavia muotokuviin keskittyneitä taidemuseoita:

* National Portrait Gallery Lontoossa, Englannissa
* National Portrait Gallery Canberrassa, Australiassa
* National Portrait Gallery Washingtonissa, Yhdysvalloissa
* Scottish National Portrait Gallery Edinburghissa, Skotlannissa.
Hirvijärven tekojärvi

**Hirvijärven tekojärvi** on Etelä-Pohjanmaalla Seinäjoella ja Lapualla sijaitseva tekojärvi.

## Maantietoa
Tekojärven pinta-ala on 1&nbsp;530 hehtaaria eli 15,3 km². Se on 7,9 kilometriä pitkä ja 4,1 kilometriä leveä. Tekojärvi sijaitsee Etelä-Pohjanmaalla Seinäjoen ja Lapuan kuntien välisellä rajalla, noin 15 kilometrin päässä molempien kaupunkien taajamista. Se on muodostettu rakentamalla länsireunaa seuraava 5,4 kilometriä pitkä yhtenäinen patovalli, länsipäähän vielä toinen 600-metrinen patovalli ja järven luoteispäähän 550-metrinen valli. Koska sen kaakkoispuolella on vielä Varpulan tekojärvi, jonka vedenpinnankorkeus on noin kolme metriä ylempänä, on sinnekin rakennettu 850-metrinen patovalli. Hirvijärven tekojärvi on muodostettu tulvasuojelun vuoksi. Tulva-aikana Nurmonjoen liikavesi johdetaan etelästä Viitalankylästä tulevalla kanavalla. Matalanveden aikana Nurmonjoen vesitilannetta kohennetaan päästämällä vettä takaisin jokeen. Myös kanavalla on matalat vallit ympärillään.
Järven rantaviivan pituus on 42 kilometriä, josta patovallia on 7,4 kilometriä. Vallin päällä ja vieressä kulkevat tiet. Niiden jatkeena ovat paikallistiet, joita pitkin pääsee rannoille rakennetuille vapaa-ajan asunnoille. Kiinteää asutusta soisella alueella on harvana. Kaakon suunnalla sijaitsee turvetuotantoalueita, joiden kuivatusvesiä johdetaan johto-ojilla tekojärveen. Seututie 697 ohittaa järven eteläpuolelta ylittäen kanavan lähellä sen suuta.

## Säännöstely
Tekojärvi on säännöstelty. Vaikka vedenpinnan keskiarvo on 88,6 metriä mpy, on vedenpinnan ylä- ja alakorkeudelle astettu raja-arvot 84,14 m ja 88,84 m mpy.
## Vesistösuhteet
Järvi sijaitsee Lapuanjoen vesistössä (vesistöaluetunnus 44) Nurmonjoen valuma-alueella (44.09), johon Hirvijärven lähialue (44.092) kuuluu.
Järvi saa pääosan vedestänsä Nurmonjoesta, mutta siihen laskee myös lähialueen ojat ja kaksi muuta järveä. Varpulan tekojärven (454 ha) vedentuloa säännöstellään erikseen ja Tiisijärvi (170 ha) laskee sekä pohjoiseen Tiisipuroa myöten Lapuanjokeen että kaivettua ojaa myöten tekojärveen. Hirvijärven tekojärven paikalla olleella aikaisemmalla Hirvijärvellä oli oma laskujoki Hirviluoma, jonka uoma ulottuu nykyäänkin patovallille saakka. Nykyinen kanava toimii säännösteltävän tekojärven sekä tulo- että lasku-uomana. Nurmonjoki yhtyy Lapuan taajamassa Lapuanjokeen, joka laskee Uudessakaarlepyyssä Merenkurkkuun.

## Lähteet
Etenevä verkkokalvon surkastuma

**Etenevä verkkokalvon surkastuma** (*progressiivinen retina atrofia*, *PRA*) on ryhmä geneettisiä sairauksia, joita esiintyy useilla koiraroduilla. Etenevä verkkokalvon surkastuma tuhoaa silmän valoa aistivia soluja ja aiheuttaa asteittaisen näön heikkenemisen, joka johtaa sokeutumiseen.

Etenevää verkkokalvon surkastumaa on montaa tyyppiä, eri rotujen PRA:t ovat erilaisia ja jopa samassa rodussa voi olla useita eri muotoja. Yleisin periytymismekanismi on autosomaalinen resessiivinen, mutta myös dominoivasti periytyvää sekä X-kromosomissa periytyvää sairauden muotoa tunnetaan. Osassa koirarotuja on saatu selville geeni, joka aiheuttaa PRA-sairautta juuri kyseisessä koirarodussa. Hyödyntämällä geenitestiä jalostuksessa voidaan vähentää tai jopa kokonaan estää sairaiden koirien syntyminen.

Etenevän verkkokalvon surkastuman oireiden alkamisen ikä ja etenemisen nopeus vaihtelevat riippuen taudin tyypistä. Usein ensimmäiset merkit näkyvät niin, että koira alkaa käyttäytyä arasti tai epävarmasti hämärässä. Tämä johtuu siitä, että hämäränäköä säätelevät verkkokalvon sauvasolut alkavat rappeutua. Taudin edetessä myös tappisolut vaurioituvat, mikä johtaa lopulta täydelliseen sokeuteen. Silmien mustuaiset ovat yleensä laajat ja silmänpohjan heijastus korostuu, kun valoa kohdistetaan laajentuneeseen pupilliin. Diagnoosi varmistetaan silmänpohjan tutkimuksella oftalmoskoopilla. Etenevään verkkokalvon surkastumaan ei ole parantavaa hoitoa, mutta sokea koira voi pärjätä tutussa ympäristössä.

#### Esimerkkejä koiraroduista, joilla esiintyy etenevää verkkokalvon surkastumaa:

* Lhasa apso
* Polski owczarek nizinny
* Suursnautseri
* Suomenlapinkoira
* Tiibetinterrieri
* Tiibetinspanieli

## Katso myös

* Verkkokalvorappeuma (ihmisellä)
* Pannus
* Koiran glaukooma
* Koiran kaihi
* Koiran kuivasilmäisyys
* Koiran silmäluomien virheasennot
* Koiran ylimääräiset ripset

## Lähteet
Nenad Bjelica

**Nenad Bjelica** (s. 20. elokuuta 1971) on kroatialainen jalkapallovalmentaja ja entinen keskikenttäpelaaja. 

## Ura pelaajana

Bjelica aloitti pelaajauransa NK Osijekissa, josta siirtyi Espanjaan Albacete Balompiéen. Bjelicalla oli vaikeuksia murtautua pelaavaan kokoonpanoon kahdella ensimmäisellä kaudellaan. Benito Floron tultua seuran peräsimeen, Bjelican peliaika lisääntyi ja kahdella seuraavalla La Liga -kaudella vastuuta tuli avauskokoonpanossa. Kauden 1995–1996 päätteeksi Albacete putosi liigasta ja Bjelica siirtyi Real Betisiin. Vastuu jäi kuitenkin vähäiseksi sekä Betisissä että myöhemmin UD Las Palmasissa ja Bjelica palasi kaudeksi 1999–2000 Osijekiin. Hän edusti urallaan vielä 1. FC Kaiserslauternia, FC Admira Wacker Mödlingiä ja FC Kärnteniä, kunnes lopetti uransa vuonna 2008.

Maajoukkuetasolla Bjelica edusti Kroatiaa yhdeksässä ottelussa. Hän oli mukana EM-kisoissa 2004 ja pelasi turnauksessa kaksi ottelua.

## Ura valmentajana

Syyskuussa 2007 Bjelica aloitti valmennusuransa FC Kärntenin pelaajavalmentajana. Hän lopetti pelaajauransa kesällä 2008 ja jatkoi Kärntenin peräsimessä. Hän valmensi Itävallassa myös Lustenauta ja WAC:ia.

Kesällä 2013 Bjelicasta tuli FK Austria Wienin päävalmentaja. Bjelican johdolla Austria Wien selvitti tiensä Mestarien liigan lohkovaiheeseen. Heikompi menestys Itävallan Bundesliigasa johti Bjelican potkuihin helmikuussa 2014.

Kesällä 2014 Bjelica jatkoi valmennusuraansa Spezia Calcion peräsimessä. Debyyttikaudellaan Bjelica luotsasi Spezian Serie B:ssä viidenneksi, mutta putosi jo nousukarsinnoissa heti ensimmäisellä kierroksella. Bjelica sai potkut marraskuussa 2015, kun Spezia oli vajonnut Serie B:ssä sijalle 15.

Elokuun lopussa 2016 Bjelicasta tuli puolalaisen KKS Lech Poznańin päävalmentaja. Bjelica luotsasi Lechin debyyttikaudellaan Puolan cupin loppuotteluun, jossa se kärsi kolmannen perättäisen tappion. Toukokuussa 2018 Lech vapautti Bjelican tehtävästään joukkueen ollessa liigassa kolmantena. Dinamo oli voittanut Kroatian mestaruuden muutama päivä ennen Bjelican tuloa päävalmentajaksi. Lopulta myös Bjelican sopimus purettiin huhtikuussa 2020 liigan ollessa edlleen keskeytettynä. Bjelican alaisuudessa Osijek pelasi vahvan kauden ja sijoittui lopulta liigassa toiseksi.

Marraskuun lopussa 2023 Bjelicasta tuli Saksan Bundesliigan viimeiseksi juuttuneen Union Berlinin päävalmentaja. Bjelica onnistui nostamaan Unionin pois putoamisviivan alapuolelta, mutta tulokset olivat silti heikkoja. Toukokuun alussa 2024 seura erotti Bjelican.

## Meriitit
### Pelaajana
* Kroatian cup: 1999
* Kroatian vuoden paras jalkapalloilija: 2000

### Valmentajana
* Kroatian mestaruus: 2019
* Kroatian supercup: 2019
* Kroatian cup: 2018
* Itävallan 1. divisioona: 2012

## Lähteet
Deltametriini

**Deltametriini** on pyretroidi esteri, jota käytetään hyönteismyrkkynä. Deltametriinin kemiallinen kaava on C22H19Br2NO3, moolimassa on 505,2&nbsp;g/mol ja CAS-numero 52918-63-5. Deltametriini on hajutonta, väritöntä, kiteistä jauhetta, jonka sulamispiste on 98-101&nbsp;°C ja suhteellinen tiheys 0,5&nbsp;g/cm3 (vesi = 1,0&nbsp;g/cm3) eikä se liukene veteen. Deltametriini hajoaa yli 300 °C:n lämpötilassa ja muodostaa myrkyllisiä huuruja, jotka sisältävät mm. syaanivetyä eli sinihappoa ja bromivetyä.

## Käyttö
Deltametriinituotteet ovat yleisesti käytettyjä hyönteismyrkkyjä maailmalla. Deltametriini on hyvin myrkyllistä vesieliöille ja käytettäessä vesistöjen läheisyydessä on oltava erityisen varovainen. Kissoille deltametriini on myrkyllistä.  

## Aiheesta muualla
*
*PubChem: Deltamethrin 
*Human Metabolome Database: Deltamethrin 
*Toxin and Toxin Target Database (T3DB): Deltamethrin 
*Kyoto Encyclopedia of Genes and Genomes (KEGG): Deltamethrin 
*ChemBlink: Deltamethrin 
*Deltamethrin Technical Fact Sheet - Oregon State University, National Pesticide Information Center 
*Deltamethrin General Fact sheet - Oregon State University, National Pesticide Information Center (pdf)
Venetjoen tekojärvi

**Venetjoen tekojärvi** on Keski-Pohjanmaalla Kokkolan ja Halsuan rajalla sijaitseva tekojärvi.

## Maantietoa
Tekojärvi sijaitsee laajalla avosoiden alueella Kokkolan ja Halsuan välisellä kunnanrajalla. Sen pinta-ala on 1&nbsp;500 hehtaaria eli 15 km². Se on 7,9 kilometriä pitkä ja 4,2 kilometriä leveä. Tekojärvi on muodostettu rakentamalla järven lounaisrajalle vajaa kolme kilometriä pitkä patovalli, joka sulkee vedeltä suoran pääsyn Venetjoelle tai alavalle maalle luusuan ympäristössä.

Järven rantaviivan pituus on 64 kilometriä. Rannat ovat enimmäkseen avosuota, soistunutta metsää tai metsää. Järvenrannan lähellä ei ole maatiloja, vaikka padon alla onkin peltoja. Rannoille on rakennettu vain kahdeksan vapaa-ajan asuntoa, yksi metsästysmaja ja kaksi laavua. Lisäksi on pari tekojärven hallintaan liittyviä rakennuksia. Lounaassa on laaja turvetuotantoalue.

## Säännöstely
Järven vedenpinnan korkeus on keskimäärin 133,6 metriä mpy ja järvi on myös säännöstely. Vedenpinnan ala- ja yläkorkeuksille on määrätty raja-arvoiksi 130,47 metriä ja 133,97 metriä mpy.

## Vesistösuhteet
Järvi sijaitsee Perhonjoen vesistössä (vesistöaluetunnus 49) Venetjoen valuma-alueella (49.07), mihin   Venetjoen tekojärven alue (49.072) kuuluu.

Korpiojan valuma-alueen (49.074) laskuoja on Korpioja, joka saa alkunsa Luollonnevalla siihen johdetuista kuivatusojista. Pahkajoen valuma-alueen (49.073) laskujoki on Pahkajoki, jonka nimitys yläjuoksulla on Pahkapuro. Se saa alkunsa Pahkalammesta, joka sijaitsee 16 kilometrin päässä Venetjoen tekojärvestä. Sen laskujoki on Venetjoki, joka laskee Venetjoen alaosan alueella (49.071) Halsuanjärveen. Halsuanjärvestä alkaa Halsuanjoki, joka yhtyy Perhonjokeen Siponkoskella ja se jatkaa eteenpäin laskien Kokkolassa Perämereen.

Tekojärven alueella on suoalueella olevia suojärviä, mutta niistä vain Särkisenjärvi on yli hehtaarin kokoinen. Niistä ei ole laskuojayhteyttä tekojärveen. Kotkanneva on luonnonsuojelualuetta.

## Lähteet
Prince Williamin piirikunta

**Prince Williamin piirikunta** () on piirikunta Virginian osavaltion koillisosassa Yhdysvalloissa. Se kuuluu Yhdysvaltojen pääkaupungin Washington D.C.:n metropolialueeseen ja Virginian osavaltion toiseksi väkirikkain ja neljänneksi nopeimmin kasvava piirikunta. Vuoden 1990 väestönlaskennassa asukasluku oli runsaat 200&nbsp;000 ja vuonna 2010 miltei kaksinkertainen, 402&nbsp;000.

Prince Williamin piirikunta rajoittuu kaakossa Potomac-jokeen, koillisessa Fairfaxin ja Loudounin piirikuntiin ja lounaassa Fauquierin ja Staffordin piirikuntiin. Prince Williamin hallintokaupunkina toimii piirikunnan keskellä sijaitseva itsenäinen kaupunki (*independent city*) Manassas (37&nbsp;821 asukasta v. 2010). Muita suuria asutuskeskuksia ovat väestölaskennalliset paikat (CDP:t) Dale City (65&nbsp;969), Marumsco (35&nbsp;036), Lake Ridge (41&nbsp;058) ja Linton Hall (35&nbsp;725).

Prince Williamin asukkaista suuri osa käy töissä Washington D.C.:ssä. Heitä palvelevat muun muassa VRE-rautatieyhtiön (Virginia Railway Express) kaksi rautatielinjaa, joiden pääteasema on Washingtonin Union Station.

Piirikunta on saanut nimensä Prince Williamina tunnetun Cumberlandin herttuan Wilhelm Cumberlandin (1721–1765) mukaan, joka oli Britannian kuningas Yrjö II:n poika. 

Manassasissa sijaitsee paikalla käytyä Yhdysvaltojen sisällissodan ensimmäistä ja toista Bull Runin taistelua esittelevä museo.

## Asutuskeskuksia

* Aden
* Antioch
* Bethel
* Brentsville
* Bristow
* Buckhall
* Buckland
* Bull Run
* Canova
* Catharpin
* Cherry Hill
* Cornwell
* Dale City
* Dumfries
* Featherstone
* Gainesville
* Greenwich
* Haymarket
* Hoadly
* Independent Hill
* Lake Ridge
* Linton Hall
* Loch Lomond
* Montclair
* Nokesville
* Occoquan
* Quantico
* Quantico Station
* Rixlew
* Southbridge
* Sudley
* Sudley Springs
* Thoroughfare
* Triangle
* Wellington
* West Gate
* Woodbridge
* Yorkshire

## Kuvia

Henderson House (Dumfries, Virginia) 003.jpg|Henderson House, Dumfries
File:Old County Courthouse - panoramio.jpg|Vanha oikeustalo, Brentsville
File:Haymarket Museum in Haymarket VA.jpg|Museo, Haymarket
File:FBI Academy.jpg|FBI-akatemia, Quantico
File:Bel air East side.JPG|Bel Airin kartano, Woodbridge


## Lähteet

## Aiheesta muualla
Little Dragon

**Little Dragon** on ruotsalainen elektronista musiikkia tuottava yhtye, joka perustettiin Göteborgissa vuonna 1996. Yhtye koostuu Yukimi Naganosta (laulu, lyömäsoittimet), Erik Bodinista (rummut), Fredrik Källgren Wallinista (bassokitara) sekä Håkan Wirenstrandista (koskettimet). 

Little Dragonin ensimmäinen julkaisu oli kaksipuolinen 7″ single ”Twice” / ”Test”, joka julkaistiin Off the Wall -levy-yhtiöllä vuonna 2006. Seuraavana vuonna yhtye allekirjoitti levytyssopimuksen isomman levy-yhtiön, brittiläisen Peacefrog Recordsin kanssa ja julkaisi eponyymin esikoisalbuminsa elokuussa 2007. Albumin ensimmäinen kappale ”Twice” esiintyi ''Greyn anatomian'' viidennellä tuotantokaudella. Yhtyeen toinen albumi *[[Machine Dreams]]* julkaistiin elokuussa 2009. Kolmas albumi *[[Ritual Union]]* julkaistiin heinäkuussa 2011 ja sijoittui *[[Rolling Stone]]* -lehden *50 Best Albums of 2011* -listan sijalle 41. *Clash*-lehti sijoitti saman albumin sijalle 31. heidän *The Top 40 Albums of 2011* -listalleen. 

Yhtyeen neljäs studioalbumi *[[Nabuma Rubberband]]* julkaistiin vuoden 2014 toukokuussa Because Music -levy-yhtiöllä. Vuonna 2015 kyseinen albumi oli ehdokkaana Grammy-palkinnolle kategoriassa *Best Dance/Electronic Album*. Little Dragonin viides studioalbumi ''Season High'' julkaistiin 14. huhtikuuta 2017.

## Jäsenet
* Yukimi Nagano – laulu, lyömäsoittimet
* Fredrik Källgren Wallin – kosketinsoitin, bassokitara
* Håkan Wirenstrand – kosketinsoitin
* Erik Bodin – rummut

## Diskografia
### Studioalbumit
* *[[Little Dragon (albumi)|Little Dragon]]* (2007)
* *[[Machine Dreams]]* (2009)
* *[[Ritual Union]]* (2011)
* *[[Nabuma Rubberband]]* (2014)
* *[[Season High]]* (2017)
* *[[New Me, Same Us]]* (2020)
* *[[Slugs of Love]]* (2023)

### Remix-albumit
* *Nabuma Purple Rubberband* (2015)

### Kokoelma-albumit
* *Best Of* (2014)

### EP:t
* *Twice Remix EP* (2008)
* *Blinking Pigs* (2010)
* *Ritual Union EP* (2011)
* *Little Man EP* (2011)
* *Amazon Artist Lounge* (2014)
* *Klapp Klapp / Paris Remixes* (2014)
* *Lover Chanting* (2018)
* *Drifting Out* (2021)

## Lähteet

## Aiheesta muualla
Lexovisaurus

**Lexovisaurus** (nimen merkitys: "Lexovin lisko") oli stegosaureihin kuulunut kasvinsyöjädinosaurus. Se eli keski- ja myöhäisjurakaudella 170–150 miljoonaa vuotta sitten. *Lexovisauruksen* jäänteitä on löydetty Englannista, sekä mahdollisesti Ranskasta ja Saksasta. 

## Nimen historia
Nimi *Lexovisaurus* tarkoittaa "Lexovin liskoa". Nimi on annettu kelttiläisen kulttuurin mukaan. 

Nykyiset *Lexovisauruksen* fossiilit kuvailtiin alun perin vuonna 1887, ja dinosaurukselle annettiin nimeksi *Omosaurus*. Myöhemmin tajuttiin että nimi *Omosaurus* oli varattu, joten dinosaurukselle annettiin uudeksi nimeksi *Dacentrurus* vuonna 1915. Dinosaurus sai nykyisen nimensä, kun vuonna 1957 ranskalainen paleontologi Robert Hoffstetter antoi dinosaurukselle uudeksi nimeksi *Lexovisaurus*.   

## Koko ja ulkonäkö
*Lexovisauruksen* koosta ollaan epävarmoja, mutta sillä oli pituutta mahdollisesti noin 5–6 metriä. 

*Lexovisauruksella* oli piikkejä lonkan ja olkapäiden kohdalla. Näitä piikkejä on voitu käyttää lämmönsäätelyssä sekä suojana saalistajia vastaan. Selkä ja häntä olivat pitkät. Takajalat olivat vahvemmat kuin etujalat.

## Fossiilit

Holotyyppi koostuu osittaisista jäänteistä, joihin kuuluu selkänikamia ja yksi piikki. Piikin sijaintikohdasta ollaan epävarmoja. Koska fossiileita on vähän, piikkien ja levyjen täsmällinen muoto ja järjestys selässä ja hännässä on tuntematon. Rekonstruktiot perustuvatkin muiden stegosaurien piikkien ja levyjen järjestyksiin. Tosin uusien yksilöiden jäänteet Englannista ja Ranskasta saattavat osoittaa, että *Lexovisauruksella* oli matalia levyjä ensimmäisessä puoliskossa kehoa ja pyöristyneitä piikkejä toisessa puoliskossa. Paleontologit tosin kiistelevät siitä, kuuluvatko näiden yksilöiden jäänteet *Lexovisaurukselle*.

## Lähteet
Luettelo Pirkkalan julkisista taideteoksista ja muistomerkeistä

**Luettelo Pirkkalan julkisista taideteoksista ja muistomerkeistä** sisältää Pirkkalan kunnassa olevat pysyvät patsaat, muistomerkit ja muistolaatat.

__TOC__
## Julkiset taideteokset, muistomerkit ja muistolaatat

 Luettelossa on 48 kohdetta. 

## Julkisilta paikoilta poistetut ja tuhoutuneet teokset

## Huomautuksia

## Lähteet
*
* *Suomen ilmailuhistorian muistomerkit*, Lentovarikon kilta ry 2019, 

### Viitteet
Toei Company

**Toei Company** () on japanilainen elokuvayhtiö, joka tuottaa ja levittää sekä näyteltyjä elokuvia että animea. Yhtiön päämaja sijaitsee Chūōssa, Tokiossa.

## Historia
Yhtiö on jäljitettävissä vuoteen 1938 asti, kun sarja pienempiä yhtiöitä sulautettiin nimellä *Tōkyō-Yokohama Eiga* (usein lyhennetty *Tō-Yoko Eiga*, 東横映画 - *Tokyo-Yokohama Films*). 1. lokakuuta 1950 perustettiin *Tōkyō Eiga Haikyū* (東京映画配給 - *Tokyo Film Distribution Company*). Nimi *Tōei* tulee yhtiön aikaisemmasta nimestä **Tō**kyō **Ei**ga Haikyū. Se otettiin virallisesti käyttöön huhtikuussa 1951. Yhtiö jatkoi kasvamistaan, ja osti vuonna 1948 perustetun *Nihon Dōga Eigan* (日本 映 画 画 - *Japanese Animated Films*) vuonna 1956, jonka nimeksi vaihdettiin Toei Animation.

## Katso myös
*Kadokawa Pictures
*Toei Animation

## Lähteet

## Aiheesta muualla

* Kotisivu
Medusa (albumi)

**Medusa** on brittiläisen  Paradise Lostin viidestoista studioalbumi, joka julkaistiin 1. syyskuuta 2017. Albumi on ensimmäinen, jolla rumpuja soittaa suomalainen Waltteri Väyrynen.

Levyn luvataan olevan bändin alkuvuosien tavoin raskasta materiaalia, yhdistäen murskaavaa doomia Nick Holmesin örähtelyyn sekä raakaan orgaaniseen soundiin ja yhtyeelle tunnusomaiseen synkistelyyn. Albumin lupaillaankin olevan yhtyeen synkin 25 vuoteen. Nick Holmes sanoo: jos on kuullut jokaisen *Paradise Lostin* albumin tämä *Medusa* on varmasti lähinnä *Paradise Lostin* kolmatta, vuoden 1992 *[[Shades of God]]* -albumia.

Albumin kansitaiteen on suunnitellut Branca Studios, se näyttää kreikkalaisessa tarustossa olevalta hirviömäiseltä naispuoliselta olennolta gorgolta, jolla oli terävät hampaat ja hiuksinaan käärmeitä. Gorgo pystyi myös muuttamaan katseellaan ihmisen kiveksi, jos häntä katsoi silmiin.

## Kappaleet

# 
# 
# 
# 
# 
# 
# 
# 

### Bonuskappaleet
#  
# 
# 

## Kokoonpano
* Nick Holmes – laulu
* Gregor Mackintosh – kitara
* Aaron Aedy – kitara
* Steve Edmondson – basso
* Waltteri Väyrynen – rummut

## Arvostelut
* Imperiumi.net: 
* Inferno: 
* Kaaoszine: 8½
* Metalliluola: 
* Soundi: 

## Lähteet

## Aiheesta muualla
* 
*
Luettelo Nokian julkisista taideteoksista ja muistomerkeistä

**Luettelo Nokian julkisista taideteoksista ja muistomerkeistä** sisältää Nokian kaupungissa olevat pysyvät patsaat, muistomerkit ja muistolaatat. Nokiaan on liitetty Suoniemen (1973) ja Tottijärven (1976) kunnat. 

Nokian Siurossa on Ossi Somman veistospuisto, johon on vapaa pääsy.

## Julkiset taideteokset, muistomerkit ja muistolaatat

## Lähteet
*
* Pietilä Esko: *Kotiseutumme muistot. Sastamalan muistomerkkien sijainti ja historia.* Tyrvää Seudun Kotiseutuyhdistys 2002

### Viitteet
Se keinuttaa meitä ajassa

**Se keinuttaa meitä ajassa** on Saran vuonna 2012 julkaistu kuudes albumi.

Albumi nousi Suomen virallisen listan sijalle 4.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 
* Rumba: 
* Kaaoszine: 
* Imperiumi.net: 

## Lähteet

## Aiheesta muualla
* Se keinuttaa meitä ajassa Discogsissa
Nammijärvi

**Nammijärvi** ( ) on Lapissa Inarissa sijaitseva järvi.

## Maantietoa
Järvi sijaitsee Inarijärven itäpuolella noin kaksi kilometriä Norjan rajasta. Järven pinta-ala on 1&nbsp;500 hehtaaria eli 15 km². Se on 6,1 kilometriä pitkä ja 4,6 kilometriä leveä.

Järvellä on runsaasti saaria. Huomattavimmat saaret ovat Lammassaari (), Jaarasaari (*Vierccâsuálui*), Lauttasaari, Kotkasaari (*Kuáskimsuálui*), *Kuiváásuálui* ja *Ááhársuálui.

Järven rantaviivan pituus on 76 kilometriä. Se sijaitsee [[Vätsärin erämaa-alue]]ella, mutta Kalliovaaralla sijaitsee alue, joka on rajattu erämaa-alueen ulkopuolelle. Siellä sijaitsee muutamia rakennuksia samoin kuin erämaa-alueella 300 metriä etelään. Järven pohjoiset rannat sisältyvät [[suojametsäalue]]eseen. Suoja-alueella kohoavat Nammivaara (*Njammivääri*) ja Tsaddetvaara (*Čadervääri*) yli 130 metriä vedenpintaa korkeammalle.

== Vesistösuhteet ==
Järvi sijaitsee [[Paatsjoen vesistö]]ssä (vesistöaluetunnus 71) [[Inarin alue]]ella (71.1) [[Inarinjärven alue]]essa (71.11), johon Kessijoen valuma-alue (71.118) kuuluu.

Valuma-alue on latvavesinä reitillä, joka alkaa järven kaakkoispäässä ja laskee pienten järvien läpi Naamajokena, joka yhtyy Kessijokeen hieman ennen sen laskemista Inarijärveen.

Nammijärven lähialueella on 10 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Taimenjärvi (32 ha), Paloniemen Tyvijärvi, Tupasijajärvi, Turvejärvi (33 ha), Kaivojärvi ja *Njähijávrááh''.

## Lähteet
Lego Star Wars II Mobile

**Lego Star Wars II Mobile** on suomalaisen Universomon tekemä ja THQ:n julkaisema mobiilipeli. Se perustuu ''Lego Star Wars'' -videopelisarjaan.

Pelin tapahtumapaikkana on ainoastaan Kuolemantähti.

## Pelaaminen
*Lego Star Wars II Mobile* on ”puzzle”-tyylinen ja pelaajan on välillä työnnettävä Lego-palikoita päästäkseen tasossa eteenpäin. 

Pelissä on kolme virallista hahmoa, joilla on eri taidot, ja yksi cameo-hahmo.

### Luke Skywalker
Pelin alussa Luke Skywalkerilla on ase, mutta Prinsessa Leian vapauduttua ase siirtyy hänelle. Luke voi työntää Lego-palikoita, joiden avulla pääsee tasoissa eteenpäin.

### R2-D2
R2-D2 pelastetaan eräässä tasossa vankisellistä. Hän voi käyttää kontrollipaneeleja, joilla voi avata ovia ja liikuttaa hissejä. R2-D2 ei voi liikkua lattialla, johon työnnettävät Lego-palikat jäävät kiinni.

### Prinsessa Leia
Prinsessa Leialla on laserase, joka siirtyi Lukelta hänelle.

### Darth Vader
Lisäksi pelissä esiintyy ns. *cutscenessä* Darth Vader, joka laskeutuu aluksellaan kuolemantähdelle juuri, kun peli on päättymässä. Vaderilla ei voi kuitenkaan pelata pelissä.

## Juoni
*Lego Star Wars II Mobilen* tarina perustuu ''Lego Star Wars II'' -videopelin Kuolemantähti-tasoon.

Kuolemantähti on vetänyt vetosäteellä *[[Millennium Falcon]]in* sisäänsä. Luke Skywalker ampuu alukseen tunkeutuneet iskusotilaat ja lähtee etsimään R2-D2:a, joka katosi aluksen laskeuduttua Kuolemantähteen. Löydettyään R2-D2:n hän lähtee etsimään prinsessa Leiaa ja vapauttaa tämän vankisellistä. Prinsessa Leia, Luke Skywalker ja R2-D2 pakenevat Kuolemantähdeltä *Millennium Falconilla*, jonka jälkeen Darth Vader tulee laskeutumisalustalle.

## Vastaanotto
IGN:n Levi Buchanan antoi pelille 6.5/10 pistettä. Hänen mielestään palapelityyli oli hyvä, mutta toimintaelementit tylsiä. Hän antoi kritiikkiä siitä, ettei peli ollut Lego-tyylinen (pelissä ei rakenneta Lego-palikoilla). 

Game Rankings taas antoi pelille 65% pisteitä. 

Pocket Gamerin Rob Harn antoi pelille hyvän arvostelun, mutta kritisoi sen primitiivistä taistelusysteemiä ja mahdollisuutta tehdä tasosta voittamaton vahingossa tukkimalla sisäänkäynti.
DCS

**DCS** voi tarkoittaa jotain seuraavista:

* DCS World, Digital Combat Simulator, taistelu- ja lentosimulaattori
* DCS 1800, *Digital Cellular System*, GSM-taajuusalue
* DCSNet, FBI:n valvontaverkko
* Hajautettu ohjausjärjestelmä, *Distributed Control System*
Luettelo Lempäälän julkisista taideteoksista ja muistomerkeistä

**Luettelo Lempäälän julkisista taideteoksista ja muistomerkeistä** sisältää Lempäälän kunnassa olevat pysyvät patsaat, muistomerkit ja muistolaatat.

__TOC__
## Julkiset taideteokset, muistomerkit ja muistolaatat

## Katso myös
* Pyhän Birgitan kirkko (Lempäälä)

## Lähteet
*

### Viitteet

## Aiheesta muualla
*
Spotsylvanian piirikunta

**Spotsylvanian piirikunta** () on piirikunta Virginian osavaltion koillisosassa Yhdysvalloissa. Vuoden 2010 väestönlaskennassa piirikunnan asukasluku oli 122&nbsp;397. Piirikunta on osa Baltimoren–Washingtonin metropolialuetta ja sijaitsee noin puolentoista tunnin ajomatkan päässä Washington D.C:stä lounaaseen.

Spotsylvanian alueella käytiin Yhdysvaltojen sisällissodan Chancellorsvillen taistelu (1863), Wildernessin taistelu (1864) ja Spotsylvanian taistelu (1864). Niiden muistoa vaalii piirikunnassa sijaitseva Fredericksburgin ja Spotsylvanian kansallinen sotilaspuisto. Fredericksburgin kaupunki sijaitsee Spotsylvanian piirikunnan kyljessä niin, että ne yhdistetään usein erilaisissa tilastoissa.

### Asuinalueita
Spotsylvanian piirikunnassa on vain niin sanottuja kunnallishallinnottomia (*unincorporated*) kaupunkeja ja kyliä. Niistä väestölaskennallisia paikkoja (CDP) ovat Lake Wilderness ja Spotsylvania Courthouse. Muita kunnallishallinnottomia paikkakuntia ovat:

* Alsop
* Arcadia
* Artillery Ridge
* Bells Crossroad
* Belmont
* Blades Corner
* Brandon
* Brockroad
* Brokenburg
* Carters Store
* Chancellor
* Chancellorsville
* Chewnings Corner
* Cookstown
* Dunavant
* Five Mile Fork
* Four Mile Fork
* Granite Springs
* Lanes Corner
* Leavells
* Lewiston
* Margo
* Marye
* Massaponax
* McHenry
* Old Trap
* Olivers Corner
* Partlow
* Paytes
* Post Oak
* Shady Grove Corner
* Snell
* Stubbs
* Thornburg
* Todds Tavern

## Kuvia

File:Wilderness Battlefield.jpg|Sotamuseo, Wilderness
File:La Vue (Spotsylvania County, Virginia).png|Suojeltu La Vue -talo
File:Massaponax Baptist Church (Spotsylvania County, Virginia).png|Baptistikirkko, Massaponax
File:Lake Anna State Park (7987032462) (2).jpg|Lake Anna


## Lähteet

## Aiheesta muualla
New Edition

**New Edition** on yhdysvaltalainen R&B-yhtye, joka perustettiin Bostonin Roxburyssa, Massachusettsissa vuonna 1978. New Edition saavutti suurimman suosionsa 1980-luvulla. Noustessaan ensimmäistä kertaa kuuluisuuteen vuonna 1983 sen jäsenet olivat Ricky Bell, Michael Bivins, Bobby Brown, Ronnie DeVoe sekä Ralph Tresvant. Yhtyeen ensimmäisiä hittejä olivat muun muassa ”Candy Girl”, ”Cool It Now” ja ”Mr. Telephone Man”. Brown äänestettiin pois ryhmästä vuonna 1985, jonka jälkeen hän aloitti soolouran. New Edition jatkoi neljällä jäsenellä, kunnes lopulta päättivät ottaa yhtyeeseen mukaan Johnny Gillin. Gill esiintyi New Editionissa ensimmäistä kertaa heidän vuoden 1988 albumillaan *[[Heart Break]]*. New Edition siirtyi tauolle vuonna 1990 ja aloitti musiikin tekemisen uudelleen vuonna 1996, jolloin yhtye julkaisi kuudennen studioalbuminsa *[[Home Again]]*.

## Diskografia
### Studioalbumit
**[[Candy Girl]]* (1983)
**[[New Edition (albumi)|New Edition]]* (1984)
**[[All for Love (New Editionin albumi)|All for Love]]* (1985)
**[[Under the Blue Moon]]* (1986)
**[[Heart Break]]* (1988)
**[[Home Again]]* (1996)
**[[One Love (New Editionin albumi)|One Love]]* (2004)

### Muut albumit
**[[Candy Girl 25th Anniversary Edition]]* (2008)

## Lähteet
Mikko Paalanen

**Mikko Antero Paalanen** (s. 5. lokakuuta 1948) on suomalainen tekniikan tohtori ja Aalto-yliopiston perustieteiden korkeakoulun kylmälaboratorion aiempi johtaja ja fysiikan emeritusprofessori. 

Ennen TKK:n (nyk. Aalto-yliopisto) Espooseen siirtymistään, professori Paalanen toimi  Jyväskylän yliopiston Nanotiedekeskuksessa vuoteen 1995 asti. Paalanen johti TKK:n Kylmälaboratoriota akateemikko Olli Lounasmaan jälkeen. Hänen aikanaan Kylmälaboratoriossa toimi Suomen Akatemian huippuyksikkö (esimerkiksi vuosina 2000–2005 ja 2006–2011). Paalasen seuraaja Kylmälaboratorion johtajana oli professori Pertti Hakonen.

Professori Paalanen on toiminut Suomen Fyysikkoseuran puheenjohtajana (1996–1997). Hän on Teknillisten tieteiden akatemian jäsen, ja on ollut Suomalaisen Tiedeakatemian jäsen vuodesta 1992 sekä Academia Europæan jäsen vuodesta 1999.

## Katso myös
* Pertti Hakonen
* Olli Lounasmaa
* Grigori Volovik

## Lähteet

## Aiheesta muualla
*Kylmälaboratorion johtaja Mikko Paalaselle Aalto-yliopiston professorin arvonimi (5.7.2011) (aalto.fi)
*Low Temperature Laboratory  (aalto.fi)
*Google Scholarin julkaisuhaku Paalanen, Mikko A.
Pukkinen

**Pukkinen** on sukunimi, joka on muun muassa seuraavilla suomalaisilla henkilöillä:

* Antti Pukkinen (s. 1985), pesäpalloilija
* Elina Pukkinen (s. 1985), pesäpalloilija 
* Kustaa Pukkinen (1897–1926), lentäjäluutnantti
* Mikko Pukkinen (s. 1954), elinkeinoelämän vaikuttaja, yrittäjä ja juristi
Tatu Leppänen

**Tatu Aki Tapani Leppänen** (s. 19. heinäkuuta 1968 Hämeenlinna) on suomalainen juristi. Hän on  korkeimman oikeuden presidentti 1.9.2019 alkaen  . Leppänen on toiminut urallaan tutkijana, lainvalmistelijana ja tuomioistuinlaitoksessa tuomarina.

## Ura
Leppänen valmistui oikeustieteen kandidaatiksi Helsingin yliopistosta 1990 ja oikeustieteen lisensiaatiksi 1992. Hän sai varatuomarin arvon 1994 auskultoituaan Helsingin käräjäoikeudessa. Vuonna 1998 Leppänen väitteli oikeustieteen tohtoriksi.

Leppänen on toiminut tutkimustehtävissä Helsingin yliopiston rikos- ja prosessioikeuden laitoksella. Hänet nimitettiin prosessioikeuden dosentiksi 2002. Sen jälkeen Leppänen toimi pitkään oikeusministeriössä lainvalmistelutehtävissä, kuten lainsäädäntöneuvoksena 2001–06 ja 2008–09. Hän on työskennellyt myös eduskunnan oikeusasiamiehen kansliassa.

Leppänen siirtyi tuomioistuintehtäviin vuonna 2010, kun hän toimi määräaikaisena hovioikeudenneuvoksena Helsingin hovioikeudessa. Hän toimi Vantaan käräjäoikeuden käräjätuomarina 2010–14. Leppänen nimitettiin Hyvinkään käräjäoikeuden päälliköksi eli laamanniksi 1. elokuuta 2014 lukien.

Leppänen nimitettiin korkeimman oikeuden jäseneksi eli oikeusneuvokseksi 1. syyskuuta 2016 lukien. Virka vapautui eläkkeelle siirtyneeltä oikeusneuvos Kari Kituselta. Leppänen siirtyi korkeimpaan oikeuteen Hyvinkään käräjäoikeudesta, jossa hän oli toiminut laamannina vuodesta 2014 alkaen. Aikaisemmin Leppänen on toiminut korkeimmassa oikeudessa määräaikaisena esittelijänä 1995–1996.

## Lähteet

## Aiheesta muualla
* Tatu Leppäsen esittely korkeimman oikeuden sivuilla
Astron Belt

**Astron Belt** () on Segan julkaisema varhainen LaserDisc-teknologiaa käyttävä räiskintäpeli. Peli on julkaistu vuonna  kolikkopelinä Sega LaserDisc-alustalle ja se mainitaan usein ensimmäisenä LaserDisc-pelinä.

Peli käytti videokuvaa taustalla, jonka päälle piirrettiin tietokonegrafiikkana alukset ja laser-efektit. Osa videokuvasta oli tehty peliä varten kun taas osa oli peräisin elokuvista kuten *[[Star Trek II: Khanin viha]]*, *[[Battle Beyond the Stars]]* ja *[[Message from Space]]*.

Peli julkaistiin japanissa toukokuussa, mutta julkaisu pohjois-amerikassa viivästyi ohjelmistobugien vuoksi, johon mennessä *[[Dragon's Lair]]* ehti siellä ensin markkinoille. Peli ehti euroopan markkinoille ensimmäisenä LaserDisc-pelinä.

Peli esiteltiin ennen julkaisua Amusement Machine Show 1982 ja AMOA 1982 -messuilla.

## Lähteet

## Aiheesta muualla
* 
* 
*
The Message (albumi)

**The Message** on yhdysvaltalaisen hip hop -yhtyeen Grandmaster Flash and the Furious Fiven esikoisstudioalbumi. Albumi julkaistiin lokakuussa 1982 levy-yhtiöllä Sugar Hill Records.

## Kappaleet

## Arvostelut
*AllMusic: 

## Lähteet